"M'għandi l-ebda rabta jew l-iċken idea fuq l-operat ta' ħija" – Il-Kap taċ-Ċivil
Imtella' Awwissu 16, 2020 - Aġġornata 16 Ta' Awwissu, 2020 5:19pm Is-Segretarju Permanenti Ewlieni, Mario Cutajar, fi stqarrija ddikjara li m'għandu assolutament ebda rabta jew l-iċken idea fuq l-operat ta' ħuh Aldo Cutajar, li jinsab arrestat fuq akkużi ta' ħasil ta' flus. Qal li hu la kellu x'jaqsam u lanqas ġie konsultat meta Aldo Cutajar ngħata inkarigi uffiċjali fiċ-Ċina. Is-Segretarju Permanenti Ewlieni qal li malli sar jaf li ħuh ġie arrestat kiteb lill-Kummissarju tal-Pulizija u nfurmah li hu dispost jagħti l-informazzjoni kollha li tista' tintalab dwar materji finanzjarji li jikkonċernaw lilu, illum jew fl-imgħoddi. Bħala Kap tas-Servizz Pubbliku, is-Sur Cutajar qal li ordna li jinbdew proċeduri dixxiplinarji, li fihom hu mhux ser jkun involut. L-għaqdiet Soċjetà Ċivili u Repubblika jsejħu għar-riżenja ta' Mario Cutajar AĠĠORNAT: Aldo Cutajar u martu jinżammu arrestati fuq ħasil ta' flus